In die laaste aflewering van DIE AFRIKAANSE ROLPRENT, GISTER EN VANDAG die vloed sekskomedies wat die Afr. Rolprentbedryf getref het en die koms van Loxton as die nuwe rolprent-Kanaän.
ŉ Onskuldige Afrikanerseun, gespeel deur Francois Coertze, soos hy beslis nie in MOEDERTJIE, SARIE MARAIS en GEBOORTEGROND uitgebeeld is nie, verbrand homself tussen sy bene. Hy is op die punt om met ŉ naïewe volksmoeder, Lizz Meiring te trou. Maar sy vind op die harde manier uit dat in die nuwe Suid-Afrika jy die rok moet lig, die toiletrol moet leeg-rol en die broek moet aftrek om snaaks te wees.